|  |  |  |  |  |  |
| --- | --- | --- | --- | --- | --- |
| Uke | Tema | Fagstoff/pensum | Læringsmål  Kompetansemål | Tverrfaglige tema | Vurdering |
| 33-35 | Kap 2  Hvem er du? | Relevans 8 | * reflektere over og bruke begrepene sosialisering, normer, samfunn, identitet, personlighet og sosiale roller * reflektere over hvordan vi påvirkes av samfunn, familie og venner * reflektere over spørsmål knyttet til ulike verdier og livsvalg * beskrive ulike sosiale grupper de tilhører * kjenne til begrepet fordommer * utforske temaet likestilling mellom kjønn * reflektere over likheter og ulikheter i identiteter, levesett og kulturuttrykk og drøfte muligheter og utfordringer ved mangfold * reflektere over hvordan identitet, selvbilde og egne grenser utvikles og utfordres i ulike fellesskap, og presentere forslag til hvordan man kan håndtere påvirkning og uønskede hendelser | Folkehelse og livsmestring | Løpende vurdering underveis  Kartlegging av grunnleggende ferdigheter |
| 36-38 | Kap 1  Landskapet og menneskene | Relevans 8 | * beskrive naturlandskaper i Norge * reflektere over hvordan kulturlandskapene endrer seg med behovene menneskene har * forklare hva en arealbrukskonflikt er ved hjelp av eksempler * reflektere over hvordan landskap påvirker mennesker * gjøre rede for hvilke naturfarer som finnes i Norge, og hva som kan gjøres for å redusere farene * kjenne til hvordan klimaendringene påvirker naturfarene * utforske naturkatastrofer i verden * forklare hvorfor mennesker i fattige land er mer utsatt for naturfarer og katastrofer | Bærekraftig utvikling | Begrepstest og fagsamtale |
| 39-43 | Kap 3  Kamp for rettigheter | Relevans 8 | * reflektere om forskjellene mellom samfunnet på 1700-tallet og i dag, spesielt med hensyn til friheter og rettigheter * vite hva opplysningsfilosofi er, og når denne tankeretningen oppstod * kjenne til maktfordelingsprinsippet og ideen om grunnleggende menneskerettigheter og når de oppstod * redegjøre for grunnleggende menneskerettigheter og hvordan status er for dem i verden i dag * kjenne til den amerikanske revolusjonen * redegjøre for bakgrunnen for og utfallet av den franske revolusjonen * kjenne til viktige hendelser og noen viktigere aktører i den franske revolusjonen * drøfte hvordan framstillinger av fortiden, hendelser og grupper har påvirket og påvirker folks holdninger og handlinger * reflektere over hvordan mennesker har kjempet og kjemper for forandringer i samfunnet og samtidig har vært og er påvirket av geografiske forhold og historisk kontekst * gjøre rede for årsaker til og konsekvenser av sentrale historiske og nåtidige konflikter og reflektere over om endringer av noen forutsetninger kunne ha hindret konfliktene | Demokrati og medborgerskap  Folkehelse og livsmestring | Kunnskapsprøve om revolusjonene  Fordypningsoppgave om rettigheter |
| 44-51 | Kap 5  Fra jordbruk til industri | Relevans 8 | * kjenne til hvordan folk i Norge levde på 1800-tallet * forklare hva den industrielle revolusjonen var, og hva slags konsekvenser den fikk * kjenne til Storbritannias rolle i den industrielle revolusjonen * reflektere over fordeler og ulemper knyttet til industrialiseringen * reflektere over forholdet mellom industri og miljø * utforske hvordan teknologi har vært og fremdeles er en endringsfaktor, og drøfte innvirkningen teknologien har hatt og har på enkeltmennesker, samfunn og natur * reflektere over hvordan mennesker har kjempet og kjemper for forandringer i samfunnet og samtidig har vært og er påvirket av geografiske forhold og historisk kontekst * sammenligne hvordan politiske, geografiske og historiske forhold påvirker levekår, bosettingsmønstre og demografi i forskjellige deler av verden i dag | Demokrati og medborgerskap  Bærekraftig utvikling | Gruppearbeid om den industrielle revolusjon  Begrepstest/fagsamtale? |

**Formål med faget:** faget skal hjelpe elevene til å bli deltakende, engasjerte og kritisk tenkende medborgere. De skal kunne se sammenhengen mellom hendelser fra fortiden som vi ser konsekvensene av i dag, både historiske, geografiske og samfunnsfaglige hendelser. Vi skal også øve på å reflektere rundt hvordan fremtiden vil bli og hva vi kan gjøre for å påvirke den.

**Kjerneelementer:** Undring og utforsking, samfunnskritisk tenking og samanhengar, demokratiforståing og deltaking, berekraftige samfunn, identitetsutvikling og fellesskap.

|  |  |  |  |  |
| --- | --- | --- | --- | --- |
| **Lesing** | **Regning** | **Skriving** | **Digitale ferdigheter** | **Muntlig** |
| Utforske, tolke, reflektere, innhente informasjon fra ulike kilder | Hente inn informasjon, arbeide med tall og vurdere der det er relevant i faget | Uttrykke, grunngi, argumentere, formidle og dele kunnskap, sammenlikne og drøfte skriftlig | Bruke digitale ressurser, utforske nettsteder, søke etter informasjon, utvise kildekritikk. | Forstå, beskrive, sammenligne, analysere kilder og problemstillinger ved å bruke fakta og teorier. Øve seg på å bruke fagbegrep. |